Alda Geers – Romanzalesersblog
Ek het my kinderjare op ‘n mielieplaas in die destydse Wes-Transvaal deurgebring. Daar, aan die oewer van die Taaibosspruit, in die afsondering van populiere en wilgers, het ek ‘n rustige skuilplek vir bepeinsing gevind en die karakters waaroor ek deesdae skryf, ontmoet. Hulle het hulle in die laatmiddagplaasgeluide aangemeld – in die geklingel van melkemmers, implimente wat gebêre word, die roep van tarentale wat vir die nag gereedmaak. Karakters wat my steeds dring, ná die grootmaak van ses kinders en ‘n lang reis deur verskillende studies – musiek, onderwys, argitektuur en van alle dinge ook publieke administrasie – om hulle uit my lyf geskryf te kry.
Ek en my gesin woon tans in Pretoria, met drie kinders nog in die huis. Hier is nie wilgers en populiere in my agterplaas nie, maar hier’s ‘n reuse kanferboom met ‘n breë sambreelkroon. En hier’s ‘n skootrekenaar.
ALDA se boeke:
Like this:Like Loading...	7 thoughts on “Alda Geers”	Madelie Human says:
October 25, 2010 at 11:15 am	Reply	Alda, ‘Vlerke vir Jakomien’ was briljant!! Ek kon dit nie neersit nie. Weet jy hoeveel keer het ek gedink ek wens ek het eerste daaraan gedink om een van die unieke tonele in jou boek presies so te doen in een van my skryfsels! Dis oorspronklik en tonekrul-lekker romanties. Moenie ophou skryf nie!! Ek het die fout gemaak om dit vir my ma (78) te leen voordat ek dit gelees het en ek moes maar net mooitjies wag tot sy dit TWEE keer deurgelees het voordat ek my beurt kon kry.
March 4, 2010 at 9:08 am	Reply	Hallo
Ek sien nogal uit na jou skryfskool wat jy volgende week gaan aanbied. Ek glo ek sal baie by jou kan leer. Ek het myself belowe om oopkop te gaan, sonder enige vooropgestelde idees en plotte… En ek het al my boks prentjies. Ek is vreeslik opgewonde…
Sien jou dan.
February 18, 2010 at 9:17 am	Reply	Dankie, Marile. Ek ook.
February 12, 2010 at 7:57 am	Reply	Alda, ek is mal oor jou profielfoto!
February 7, 2010 at 10:46 am	Reply	Dankie vir jou mooi woorde en kommentaar op Droomvanger, Madelie. Ons as skrywers weet mos dis ons kos dié – die kommentaar en terugvoer op ons poginkies. Dit hoef nie altyd so positief te wees nie, enige kritiek is immers ‘n leerskool. As ons lesers dit ook maar wil besef, nè?
January 20, 2010 at 8:55 am	Reply	Droomvanger het my aandag vasgevang en gehou. Die heldin se buitengewone beroep van marionettemeester was vir my besonders. Hoop jy het nog baie waar die een vandaan kom, Alda!
January 19, 2010 at 11:08 am	Reply	Dankie, Alda – en welkom!